
	GULBENES  NOVADA  PAŠVALDĪBA

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, e-pasts: dome@gulbene.lv , www.gulbene.lv​​​​​​​​​​​

​​​​​​​​​​​​​​​   

 AUTOCEĻU(IELU) FONDA KOMISIJAS
SĒDES PROTOKOLS

Gulbenē




2026.gada 17.augustā                                                                                           Nr. 7
Sēdi atklāj: 2026.gada  17.augustā  plkst.1600
Sēdi vada: Komisijas priekšsēdētājs Jānis Barinskis, Gulbenes novada domes deputāts 
Sēdi protokolē: Dace Kurša, Gulbenes novada Centrālās pārvaldes  Īpašumu pārraudzības nodaļas Vides pārvaldības speciāliste                         

Sēdē piedalās: 
· Jānis Barinskis - Komisijas priekšsēdētājs, Gulbenes novada domes deputāts;
· Kristaps Dauksts – Gulbenes novada Centrālās pārvaldes Īpašumu pārraudzības nodaļas vadītājs;
· Jānis Pūpols - Beļavas un Lejasciema pagastu apvienības pārvaldes vadītājs;
· Gints Āboliņš - Gulbenes novada Centrālās pārvaldes Būvinženieris;

· Normunds Jermaševičs - Gulbenes pilsētas Saimnieciskās pārvaldes komunālinženieris
Sēdē nepiedalās:
· Ilze Nogobode - Gulbenes pilsētas Saimnieciskās pārvaldes vadītāja;
· Vilis Birznieks – Gulbenes novada iedzīvotājs;
· Jānis Sniedzāns – SIA Gulbenes AUTO-MOTO autovadīšanas instruktors
· Gunita Zvirgzdiņa - Gulbenes novada Centrālās pārvaldes vecākā grāmatvede

Darba kārtība:
1. Gulbenes ielu uzturēšanas noteikumu izskatīšana.

2.  Ielu pārbūves progresa ziņojums.

3.  Iesnieguma izskatīšana par Skolas ielu 1A.

4.  Iesnieguma izskatīšana par Kļavkalnu ielu Ozolkalnā.

5.  Citi jautājumi.
1.
Gulbenes pilsētas ielu uzturēšanas kārtības izskatīšana
Ziņo: J.Barinskis – informē, ka Gulbenes pilsētas Saimnieciskās pārvaldes komunālinženieris ir sagatavojis Gulbenes ielu uzturēšanas noteikumus, jo iepriekšējie 2022.gadā ir zaudējuši spēku. Komunālinženieris prezentē “Gulbenes pilsētas ielu uzturēšanas kārtības” izstrādes procesu. Šie noteikumi  nosaka Gulbenes pilsētas administratīvajā teritorijā esošo pašvaldības ielu (turpmāk – Gulbenes pilsētas ielas) uzturēšanas un aizsardzības kārtību. Notiek diskusija par terminiem un pielikumiem. Tiek secināts, ka jāprecizē 2. pielikums – pilsētas ielu saraksts- aktuālajai situācijai.

Gulbenes novada domes Autoceļu (ielu) fonda komisija atklāti balsojot par – 3 (J.Barinskis, J.Pūpols, K.Dauksts), pret – nav, atturas – nav.

NOLEMJ:

1.
UZDOT Gulbenes pilsētas Saimnieciskās pārvaldes komunālinženierim precizēt Gulbenes pilsētas ielu uzturēšanas kārtību uz nākošo Autoceļu(ielu) fonda komisijas sēdi.
2.

Ielu pārbūves progresa ziņojums 
Ziņo: J.Barinskis – informē,  ka procesā ir projekts "Brīvības ielas pārbūve posmā no Parka ielas līdz Krustalīces caurtekai, Gulbenē" un citi ielu un ceļu pārbūves projekti. Gulbenes novada Centrālās pārvaldes Būvinženieris informē par projektu gaitu. Notiek diskusija un tiek nolemts arī turpmāk komisijas sēdēs aktualizēt jautājumus par ielu pārbūves projektu norisēm.
3.

Iesnieguma izskatīšana par Skolas ielu 1A
Ziņo: J.Barinskis – informē,  ka pašvaldība ir saņēmusi no skolas iela 1A mājas pilnvarotās personas iesniegumu, ka sakarā ar to, mājai īpašumā Lazdu iela 1C, Gulbenē tiks atvērta sabiedriskās ēdināšanas vieta un Skolas iela 1A iedzīvotājiem ir bažas, ka šīs iestādes apmeklētāji vēlēsies novietot automašīnas arī mājas priekšā, tāpēc tiek lūgts saskaņot uzstādīt 2 ceļazīmes Nr.537 “Stāvvieta ar papildzīmi  ”Ar skolas 1A atļaujām”, saskaņā ar pievienoto shēmu. Notiek diskusija par esošo situāciju un tiek nolemts saskaņot prasītās ceļa zīmes.
Gulbenes novada domes Autoceļu (ielu) fonda komisija atklāti balsojot par – 3 (J.Barinskis, J.Pūpols, K.Dauksts), pret – nav, atturas – nav.

NOLEMJ:

1. SASKAŅOT divu ceļazīmju Nr.537 “Stāvvieta ar papildzīmi  ”Ar skolas 1A atļaujām” novietošanu Skolas iela 1A mājas pagalmā, saskaņā ar pievienoto shēmu. Uzstādot ceļa zīmes, jāievēro Ceļu satiksmes noteikumu 247.punkts, kas nosaka, ka Ceļa zīmēm jāatbilst standartam LVS 77–1:2016 "Ceļa zīmes”.

2. UZDOT D.Kuršai sagatavot atbildes vēstuli iesnieguma iesniedzējam.

4.
Iesnieguma izskatīšana par Kļavkalnu ielu 16, Ozolkalnā, Beļavā
Ziņo: J.Barinskis informē, ka pašvaldībā ir saņemts no biedrības “KĻAVKALNI-16” (reģ. Nr. 40008246383) valdes locekles iesniegums (Gulbenes novada pašvaldībā saņemts 2026.gada 11.augustā un reģistrēts ar GND/2.12.1/26/2025-B), par informācijas sniegšanu saistībā ar zīmju saskaņošanu Kļavkalnu ielā 16, Ozolkalnā.  Autoceļu (ielu) fonda komisijas 01.06.2026. sēdē izskatīja  Pašvaldībā saņemto iesniegumu no biedrības “KĻAVKALNI-16” mājas pārvladnieka pilnvarotās personas (Gulbenes novada pašvaldībā saņemts 2026.gada 12.maijā un reģistrēts ar GND/2.12.1/26/1215-B), kurā tika lūgts saskaņot zīmju izvietošanu daudzdzīvokļu mājas iekšpagalmā, adresē – Kļavkalnu iela 16, Ozolkalns, Beļavas pagasts, Gulbenes novads, LV-4410. Dzīvojamā māja adresē Kļavkalnu iela 16, Ozolkalns. Izskatot abus iesniegumus un pievienotos dokumentus nākas secināt sekojošo:
    Zīmju tiesiskais statuss – informatīvās norādes:

    Izskatot dzīvojamās mājas dzīvokļu īpašnieku kopības 2025. gada 30. decembra aptaujas balsošanas protokolu Nr. 3012/2025, ir redzams, ka pieņemtais 1. lēmums ir definēts kā "Lēmums par informatīvo zīmju izgatavošanu (ar norādi kā novietot automašīnas) un uzstādīšanu". No šī lēmuma satura un pievienotajām skicēm izriet, ka uzstādītās zīmes ir tikai informatīva rakstura norādes (plāksnes) automašīnu novietošanas kārtībai, nevis oficiāli ceļu satiksmes organizācijas tehniskie līdzekļi (ceļa zīmes) Ceļu satiksmes likuma izpratnē. Saskaņā ar Ceļu satiksmes likuma normām pašvaldībā ir jāsaskaņo tikai oficiālo ceļu satiksmes organizācijas tehnisko līdzekļu (SOTL) izvietošana. Tā kā šīs ir iekšējās informatīvās norādes, tām nav publisko tiesību SOTL statusa, un tās neuzliek administratīvi sodāmus ceļu satiksmes pienākumus trešajām personām. Līdz ar to Autoceļu (ielu) fonda komisijas 2026. gada 1. jūnija lēmumam bija tikai informatīvs un konsultatīvs raksturs.

    Zīmju atrašanās vieta – dzīvokļu īpašnieku mājas īpašums (kopīpašums):

    Uzstādītās norādes un pagalma teritorija (zemesgabals), uz kura tās izvietotas, atrodas pilnībā Dzīvojamās mājas dzīvokļu īpašnieku kopīpašumā (mājas īpašumā). Saskaņā ar Dzīvokļa īpašuma likuma 4. panta pirmās daļas 3. punktu zemesgabals, uz kura atrodas dzīvojamā māja, ietilpst kopīpašumā esošajā daļā. Atbilstoši Dzīvokļa īpašuma likuma 16. panta otrās daļas 14. punktam vienīgi dzīvokļu īpašnieku kopības kompetencē ir lemt par kopípašumā esošās daļas lietošanas noteikumiem. Tā kā pagalms ir privāts kopīpašums un uzstādītās zīmes ir tikai informatīvas plāksnes, to izvietošanai nav nepieciešams pašvaldības oficiāls saskaņojums Ceļu satiksmes likuma izpratnē.

    Privāttiesisku strīdu izšķiršanas kārtība:

    Pašvaldības kompetencē neietilpst dzīvokļu īpašnieku kopības iekšējo balsojumu tiesiskuma uzraudzība vai privāttiesisku kopīpašuma lietošanas strīdu izšķiršana. 

Secinājums:

Tā kā uzstādītās zīmes ir privātā kopīpašumā (Dzīvojamās mājas pagalmā) izvietotas informatīvas norādes iedzīvotājiem, Pašvaldībai nav tiesiska pamata administratīvā kārtā lemt par to demontāžu vai atcelšanu. Ja kāds no Dzīvojamās mājas dzīvokļu īpašniekiem uzskata, ka 2025. gada 30. decembra aptaujas balsojums (kurā par 1. lēmumu nobalsoja 17 "PAR" balsis no 24) nav bijis pietiekams lēmuma pieņemšanai vai ir pārkāptas viņa tiesības, šāds strīds ir risināms  tiesas ceļā, ceļot prasību pret dzīvokļu īpašnieku kopību Dzīvokļa īpašuma likuma 24. pantā noteiktajā kārtībā un termiņos.
Gulbenes novada domes Autoceļu (ielu) fonda komisija atklāti balsojot par – 3 (J.Barinskis, J.Pūpols, K.Dauksts), pret – nav, atturas – nav.

NOLEMJ:

1.
UZDOT D.Kuršai sagatavot atbildes vēstuli iesnieguma iesniedzējam.
Autoceļu (ielu) fonda komisijas priekšsēdētājs:  





Gulbenes novada domes deputāts 




         Jānis Barinskis
Sēdi protokolēja:
Gulbenes novada Centrālās pārvaldes

Īpašumu un pārraudzības nodaļas 

vides pārvaldības speciāliste






Dace Kurša                                                      

